વિધાનસભાની ચુંટણીમાં નિર્ધારિત કરતાં વધુ ચુંટણી ખર્ચ કરવાને કારણે ભાજપના બે ધારાસભ્યોએ પોતાનાં હોદ્દાથી દુર થવું પડે તેવી સ્થિતિનું નિર્માણ થયું છે. આ બે ધારાસભ્યોમાં હિંમતનગરનાં રાજેન્દ્રસિંહ ચાવડા અને સંતરામપુરનાં કુબેર દિનોદરનો સમાવેશ થાય છે. રાજેન્દ્રસિંહ ચાવડાએ ૩૩.૭૮ લાખ અને કુબેર દિનોદરે ૨૮.૯૫ લાખ રૂપિયા વાપરતાં તેમની સામે પીટીશન થઇ શકે છે. ચુંટણી પાંચ દ્વારા ૨૮ લાખની ખર્ચ મર્યાદા નક્કી કરવામાં આવી હતી પણ આ બંને ધારાસભ્યોએ મર્યાદા કરતાં વધુ ખર્ચ કરતાં તેમને લોક પ્રતિનિધિ ધારા ૧૨૩(૬) હેઠળ ભ્રષ્ટનીતિ ગણવામાં આવે છે જેને કારણે તેઓના સભ્યપદ રદ થઇ શકે છે તેમજ ચુંટણી લડવા પર પ્રતિબંધ મુકાઈ શકે છે તેમ સુત્રોએ જણાવ્યું હતું.